**«Үздік авторлық бағдарлама»**

**аудандық конкурсын өткізу ережесі.**

**Жалпы ережелер**

1. «Үздік авторлық бағдарлама» аудандық конкурсын(бұдан әрі - конкурс) «Павлодар ауданының білім беру бөлімі» ММ өткізеді.

2. Конкурс білім беру мазмұнын жаңарту мен жетілдіруге арналған.

**Конкурстың мақсаты мен міндеттері**

3. Шығармашылық жұмыспен шұғылданатын талантты педагогтарды анықтау, білім беру ұйымдарынның оқу жоспарындағы вариативті компоненті бойынша жаңашыл педагогикалық тәжірибелі педагогтар банкін толықтыру:

- педагогтардың еңбегін ынталандыру мен бағалаудың тиімді жүйесін әзірлеу;

- мұғалімдердің шығармашылық табыстарымен өзара тәжірибе алмасуын және кәсіби қарым-қатынасын ұйымдастыру;

- конкурсқа қатысушылардың кәсіби шеберлігінің өсуіне жәрдемдесу.

**Конкурсқа қатысушылар**

4. Конкурсқа педагогикалық өтілі 5 жылдан кем емес білім беру ұйымдарының педагог қызметкерлері, бала-бақша тәрбиешілері қатыса алады. Командалық жобалардың құрамына кемінде 2 қатысушы кіре алады.

**Конкурстың мазмұны мен өткізу нысандары**

5. Конкурсқа вариативті компонентіндегі тереңдетіліп оқытылатын жекелеген пәндер, (курстар) бойынша оқу-әдістемелік кешендер, оқу бағдарламалары, оқу-әдістемелік құралдар мен ұсынбалар, дидактикалық материалдар, білімді, іскерлікті, дағдыны бақылауға арналған тестілер:

1) таңдау бойынша сабақтардан;

2) факультативтерден;

3) бейіндік пәндерден;

4) қолданбалы курстардан;

5) таңдау бойынша курстардан;

6)арнайы курстардан ұсынылады.

6. Ұсынылған жобаның бір сабағының бейне материалы болуы қажет.

7. Материалдар қағаз және электрондық тасымалдаушылармен тапсырылуы керек.

8. Конкурсты өткізудің мынадай кезеңдері мен мерзімдері белгіленеді:

I кезең - барлық білім беру ұйымдарында - сәуір айы;

ІІ кезең-білім беру бөлімінде-мамыр айы

9. Конкурсқа әрбір мектеп мектепішілік конкурстың жеңімпаздары мен жүлдегерлерінің әр түрлі пәндерден жобаларыжіберіледі.

**Конкурс құжаттарына қойылатын талаптар**

10. Әзірленген құжаттың құрылымы мынадай бөліктерден тұрады:

1. түсінік хаты;
2. нормативтік бөлігі;
3. мазмұндық бөлігі;
4. ақпараттық -әдістемелік бөлігі.

Түсініктеме жазба мәтінінің негізгі құрылымдық элементтері мыналар болып табылады: оқу пәнінің (курстың) мақсаттары мен міндеттерін ашу; ұсынылған құжаттың жасалу негізі; оның бірізділігін жасаудағы жалпы логикасы және мазмұнын іріктеу негіздемесі; оқу процесінің жалпы сипаттамалары, нысандары, жұмыс әдістері, құралдары; құжатты жүзеге асыратын инновациялық педагогикалық технологиялар; осы жобаның қазіргі бар құжаттардан айырмашылығы, ерекшелігі, түпнұсқалылығы неде, осы құжатқа енгізілген жаңалықтарды түсіндіру, құжаттың мәтініне техникалық нұсқаулар беру.

Құжаттың негізгі құрылымдық бөлігі – мазмұндық (тұжырымдық) бөлігінде оқу пәнінің мазмұны мен құрылымы, бөлімдер мазмұнының көлемі, оқу пәнінің (курстың) көрсетілген материалдарының ең төменгі міндетті меңгерілу деңгейі толық және нақты ашық көрсетілетін құжат мәтіні беріледі.

Құжаттың нормативтік бөлігіне жекелеген тақырыптарды және бөлімдерді оқытуға бөлінген сағаттары және жеке «Білім, іскерлік, дағдыларға қойылатын талаптар» тарауы жатады.

Оқыту, тәрбиелеу және дамыту нәтижелеріне қойылатын талаптарды дайындауда мыналарға:

оқытудың мақсаттары білім беру мазмұнының қандай объектілерінде, қалай, қандай жолдармен нақтылануын ашып беретін оқу пәнін, (курсын) бүге-шігесіне дейін жазуға;

әрбір нәтижесі оқушылардың тиісті іс-әрекеттерінде көрінетін оқытудың іс-әрекеттік тәсілдеріне;

оқушылардың нақты білім алу мүмкіндіктерін, жас ерекшеліктерін және олардың даму, білімділік және тәрбиелік деңгейлерін ескеру қажеттігін талап ететін жеке тұлғалық тәсілге сүйену керек.

Құжаттың ақпаратты-әдістемелік бөлігі мынадай айдарларды қамтиды :

«Пәнаралық байланыс»;

«Оқушылардың іскерліктері мен біліктерін бағалауға арналған нұсқаулықтар»;

«Пән ( курс) бойынша оқу-әдістемелік кешеннің тізбесі»;

«Қолданылған әдебиеттер тізімі».

Құжат MS Word текстік редакторында Times New Roman шрифтімен әр жолдың аралығы бірыңғай, шрифтің көлемі 14, шет сызығы 25 мм болуы керек.

**Ұйымдастыру комитеті**

11. Конкурсты ұйымдастыру және өткізу үшін ұйымдастыру комитеті құрылады, оның міндеттеріне барлық аймақтық ұйымдастыру комитеттерінің қызметтерін үйлестіру, конкурс кезеңдерін өткізуде келісілген іс-әрекеттерді жүзеге асыру және конкурсқа ұсынылған материалдарды бағалау өлшемдерін әзірлеу кіреді.

12. Ұйымдастыру комитеті конкурсты өткізу тәртібін, нысандарын, орны мен өткізу мерзімін анықтайды, қатысушылар тізімін және қазылар алқасының құрамын бекітеді.

13. Ұйымдастыру комитетінің құрамына «Павлодар ауданының білім беру бөлімі» ММ қызметкерлер кіреді.

14. Ұйымдастыру комитетінің шешімі тізімдік құрамының жартысынан көбі дауыс берген жағдайда қабылданған болып есептелінеді.

15. Ұйымдастыру комитетінің шешімі төраға мен хатшының қолы қойылған хаттамамен рәсімделеді.

Конкурстың қазылар алқасы

16. Әрбір кезеңде қазылар алқасы құрылады. Қазылар алқасының құрамын және оның жұмыс істеу тәртібін жергілікті жердегі ұйымдастырушылар бекітеді.

17. Қазылар алқасы Конкурсқа ұсынылған жұмыстарға сараптама (экспертиза) жасайды және рәсімделу сапасын, мазмұнын, шығармашылық жұмысын, біліктілігін, алынған тақырыптың көкейтестілігі мен дәйектілігін, идеясын, ой-өрісін бағалайды.

**Ұйымдастыру комитетіне құжаттар ұсыну тәртібі**

18. Конкурсқа қатысу үшін құжаттар 2018 жылдың 4 мамырға дейін қабылданады. Көрсетілген мерзімнен кеш қалған құжаттар тіркеуге алынбайды.

19. Конкурсқа қатысу үшін:

1) қатысушы туралы мәліметтер көрсетілген сұраныс - аты-жөні, тегі, жұмыс орны, лауазымы, педагогикалық өтілі, санаты, мадақтаулары, мекен - жайы, телефоны, конкурсқа ұсынылатын материалдың атауы, мектептің оқу жоспарына құжатты енгізу мерзімі, ұсынылған материал бойынша басылымдардың болуы;

2) Конкурс құжаттары жіберіледі (қағаз және электрондық тасымалдаушылармен)

20. Құжаттар қазақ немесе орыс тілдерінде білім беру бөліміне ұсынылады. Материалдар қайтарылмайды.

Конкурстың жеңімпаздарын марапаттау

21. Қазылар алқасы үздік жобаларды:

I орын - 1 жоба;

II орын - 2 жоба;

III орын - 3 жобаны анықтайды.

22. Жүлделі орындар алған жеңімпаздар I, II, III дәрежелі дипломдарымен, марапатталып, жұмыстар практикаға енгізуге ұсынылады.